D'Isar werd auf vaschiedne Artn zur Energie-Gewinnung gnutzt. A guada Teil vom Isarwassa werd in da Nach vo Mittnwoid zum Woichasee umgleit. Des werd gmacht, wei s' Woichaseekraftwerk mehra Wassa bracht, ois vo säiba in See fliaßt. Da Sylvenstoa is a Stausee der vor allm gegas Hochwassa baut worn is, aba a zua Stromerzeugung gnutzt werd. Im weidan Valauf gibts mehrane Flußkraftwerke z.B. am nördlichn Stadtrand vo Däiz und de Isarwerke 1-3 inahoib vo Minga. Neba da Nutzung vo da Wassakraft is as Isarwassa indirekt ois Kühlwassa fia's Kernkraftwerk Isar bei Landshut vo Bedeitung.